b'\n_START_ARTICLE_\nDolina Glendalough\n_START_SECTION_\nZgodovina\n_START_PARAGRAPH_\nKevin, potomec ene od vladajo\xc4\x8dih dru\xc5\xbein v Leinstru, je \xc5\xa1tudiral kot de\xc4\x8dek pod skrbni\xc5\xa1tvom treh svetih mo\xc5\xbe: Eoghana, Lochana in Eanna. V tem \xc4\x8dasu je od\xc5\xa1el v Glendalough. Kasneje se je vrnil z majhno skupino menihov, da bi ustanovili samostan ob  \xc2\xbbsoto\xc4\x8dju dveh rek\xc2\xab. Kevinovi zapisi govorijo o njegovih spopadih z "vitezi" v Glendaloughu; znanstveniki danes verjamejo, da se to nana\xc5\xa1a na njegovo samopreiskovanje in njegove osebne sku\xc5\xa1njave . Njegova slava kot svetnika se je raz\xc5\xa1irila in privabila \xc5\xa1tevilne privr\xc5\xbeence. Umrl je pribli\xc5\xbeno leta 618. \xc5\xa0est stoletij je bil Glendalough uspe\xc5\xa1en, irske kronike pa se sklicujejo na smrt opatov in napadov na naselje. _NEWLINE_Pribli\xc5\xbeno leta 1042 so hrastov les iz Glendalougha uporabili za gradnjo druge najdalj\xc5\xa1e (30 m) vikin\xc5\xa1ke dolge ladje. Sodobna replika te ladje je bila zgrajena leta 2004 in je zdaj v kraju Roskilde na Danskem ._NEWLINE_Na sinodi v Rath Breasailu leta 1111 je bil Glendalough imenovan za eno od dveh \xc5\xa1kofij Severnega Leinstra._NEWLINE_Knjiga o Glendaloughu je bila napisana okoli leta 1131._NEWLINE_Sveti Laurence O\'Toole, rojen leta 1128, je postal opat Glendalougha in je bil znan po svoji svetosti in gostoljubnosti. Tudi ko je bil leta 1162 imenovan za nad\xc5\xa1kofa v Dublinu, se je ob\xc4\x8dasno vrnil v Glendalough, v samoto stolnice svetega Kevina. Umrl je v kraju Eu v Normandiji leta 1180._NEWLINE_Kronika iz Tigernacha iz leta 1176 poro\xc4\x8da, da so Glendalough \xc2\xbboplenili tujci\xc2\xab._NEWLINE_Leta 1214 sta bili \xc5\xa1kofiji Glendalough in Dublin zdru\xc5\xbeeni. Od takrat dalje se je zmanj\xc5\xa1al kulturni in cerkveni status Glendalougha. Naselje so uni\xc4\x8dile angle\xc5\xa1ke sile leta 1398, ostale so ru\xc5\xa1evine, cerkev lokalnega pomena in romarski kraj._NEWLINE_Opisi Glendalougha iz 18. in 19. stoletja govorijo o prilo\xc5\xbenosti \xc2\xbbnemirne skup\xc5\xa1\xc4\x8dine\xc2\xab\xc2\xa0na praznik svetega Kevina 3. junija._NEWLINE_Sedanji ostanki v Glendaloughu povejo le majhen del njegove zgodbe. Samostan je imel v svojem razburljivem \xc4\x8dasu delavnice, skriptorij, gosti\xc5\xa1\xc4\x8de, ambulanto, kmetijska poslopja in stanovanja  za menihe in laike. Ohranjene stavbe verjetno izvirajo iz 10. do 12. stoletja.\n_START_SECTION_\nNaslovni sede\xc5\xbe\n_START_PARAGRAPH_\nGlendalough je naslovni sede\xc5\xbe v katoli\xc5\xa1ki cerkvi. Uporablja se za \xc5\xa1kofe, ki nimajo lastnega ordinarija in so torej titularni \xc5\xa1kofje .\n_START_SECTION_\nPrehod\n_START_PARAGRAPH_\nPrehod v samostansko mesto Glendalough je eden izmed najpomembnej\xc5\xa1ih spomenikov in je na Irskem edinstven. Prvotno je bil dvonadstropen z dvema finima granitnima lokoma. Anti ali stranski steni na vsakem koncu ka\xc5\xbeeta, da je imel leseno streho. V notranjosti prehoda, v zahodni steni, je kamen s kri\xc5\xbeem. Ozna\xc4\x8duje sveti\xc5\xa1\xc4\x8de, mejo obmo\xc4\x8dja zato\xc4\x8di\xc5\xa1\xc4\x8da. Tlakovanje poti v samostanskem mestu je \xc5\xa1e vedno delno ohranjeno, zelo malo pa je ostankov obzidja.\n_START_SECTION_\nOkrogli stolp\n_START_PARAGRAPH_\nStolp, zgrajen iz skrilavca z granitom, je visok 30 metrov z vhodom 3,5 metra od osnove. Koni\xc4\x8dasta streha je bila obnovljena leta 1876 z izvirnimi kamni. Stolp je imel ob nastanku \xc5\xa1est lesenih nadstropij, povezanih z lestvami. \xc5\xa0tiri nadstropja nad vhodno stopnjo so imela majhno okno, medtem ko je imelo zgornje nadstropje \xc5\xa1tiri okna v osnovnih smereh neba. Okrogli stolpi, znamenitosti za obiskovalce, so bili zgrajeni kot zvoniki, vendar so bile v njih shrambe in pribe\xc5\xbeali\xc5\xa1\xc4\x8da ob napadih.\n_START_SECTION_\nStolnica\n_START_PARAGRAPH_\nNajve\xc4\x8dja in najpomembnej\xc5\xa1a stavba v Glendaloughu, stolnica, je bila zgrajena v ve\xc4\x8d fazah, najzgodnej\xc5\xa1a je sedanja ladja z antama. Veliki skrilavci, ki jih je mogo\xc4\x8de videti do vi\xc5\xa1ine kvadratnih vhodnih zahodnih vrat, so bili ponovno uporabljeni iz starej\xc5\xa1e manj\xc5\xa1e cerkve. kor in zakristija izvirata iz konca 12. in zgodnjega 13. stoletja. Okrasni lok in vzhodno okno sta bila fino okra\xc5\xa1ena, \xc4\x8deprav mnogi kamni manjkajo. Severna vrata v ladjo so tudi iz tega obdobja. Pod ju\xc5\xbenim oknom v koru je tabernakelj ali stenska omara in bazen, ki se uporablja za pranje svetih posod. Nekaj metrov ju\xc5\xbeno od stolnice je zgodnji kri\xc5\xbe iz lokalnega granita z neprekinjenim prstanom, splo\xc5\xa1no znan kot Kevinov kri\xc5\xbe.\n_START_SECTION_\nDuhovnikova hi\xc5\xa1a\n_START_PARAGRAPH_\nDuhovnikova hi\xc5\xa1a je majhna romanska stavba z okrasnim lokom na vzhodu, je skoraj povsem obnovljena iz prvotnih kamnov, temelji pa na Berangerjevi skici iz leta 1779. Ime je dobila zaradi delovanja duhovnikov v 18. in 19. stoletju. Njen prvotni namen je neznan, \xc4\x8deprav je bila morda uporabljena za hrambo relikvije svetega Kevina.\n_START_SECTION_\nCerkev svetega Kevina ali "Kuhinja"\n_START_PARAGRAPH_\nTa s kamnom krita stavba je imela izvirno samo ladjo z vhodom na zahodni strani in majhnim okroglim oknom v vzhodnem zatrepu. Zgornji del okna se lahko vidi nad tistim, kar je postalo korni lok, ko sta bila kasneje dodana kor (zdaj manjka) in zakristija. Strma streha, ki je sestavljena iz prekrivajo\xc4\x8dih kamnov, premo\xc5\xa1\xc4\x8da notranji del polkro\xc5\xbenega oboka. Dostop do podstre\xc5\xa1nega prostora je bil skozi pravokotno odprtino proti zahodnemu koncu oboka. Cerkev je imela tudi leseno prvo nadstropje. Zvonik s sto\xc5\xbe\xc4\x8dasto kapo in \xc5\xa1tirimi majhnimi okni se dviga iz zahodnega konca kamnite strehe v obliki miniaturnega okroglega stolpa.\n_START_SECTION_\nCerkev svetega Kiarana\n_START_PARAGRAPH_\nOstanki te cerkve so bili odkriti leta 1875. Cerkev morda spominja na svetega Kiarana, ustanovitelja samostanskega naselja Clonmacnoise, ki se je v 10. stoletju povezalo z Glendaloughom.\n_START_SECTION_\nCerkev svete Marije ali Na\xc5\xa1e gospe\n_START_PARAGRAPH_\nEna prvih in najbolje zgrajenih je cerkev svete Marije ali cerkev Na\xc5\xa1e gospe, ki jo sestavlja ladja s kasnej\xc5\xa1im korom. Njena granitna zahodna vrata z arhitravom ima nagnjene podboje in masivno preklado. Pod stropom preklade je napis nenavadnega kri\xc5\xbea v obliki x. Vzhodno okno ima kro\xc5\xbeen zaklju\xc4\x8dek z nadstre\xc5\xa1kom in dve zelo obrabljeni izrezljani glavi na zunanji strani.\n_START_SECTION_\nCerkev svete Trojice\n_START_PARAGRAPH_\nTo je preprosta enoladijska cerkev s korom in finim kornim lokom poleg glavne ceste. Kvadratna vrata na zahodnem zatrepu vodijo v kasnej\xc5\xa1i prizidek, morda zakristijo. Okrogel stolp ali zvonik je bil zgrajen \xc4\x8dez obok tega prostora. Podrl se je v neurju leta 1818. Vrata, vstavljena v ju\xc5\xbeni steni ladje, izvirajo iz istega obdobja. Konzole na zatrepih imajo robove za nosilce strehe.\n_START_SECTION_\nCerkev svetega Odre\xc5\xa1enika\n_START_PARAGRAPH_\nNajnovej\xc5\xa1a cerkvica Glendalougha je bila zgrajena v 12. stoletju, verjetno v \xc4\x8dasu svetega Laurence O\'Toola. Ladja in kor s svojimi lepimi okrasnimi kamni sta bila obnovljena v 1870-ih s kamni, najdenimi na tem kraju. Romanski korni lok ima tri rede z zelo ornamentiranimi kapiteli. Vzhodno okno ima dve odprtini z okroglimi zaklju\xc4\x8dki. Za okras so zna\xc4\x8dilne ka\xc4\x8da, lev in dve ptici, ki imata \xc4\x8dlove\xc5\xa1ko glavo v kljunu. Stopni\xc5\xa1\xc4\x8de v vzhodnem zidu iz sosednje doma\xc4\x8de zgradbe, bi omogo\xc4\x8dilo dostop do sobe nad korom.\n_START_SECTION_\nReefertska cerkev\n_START_PARAGRAPH_\nStoji v nasadu dreves, z ladjo in korom iz okoli leta 1100. Ve\xc4\x8dina okoli\xc5\xa1kih zidov je sodobnih. Ime izhaja od Righ Fearta, grobi\xc5\xa1\xc4\x8da kraljev. Cerkev, zgrajena v preprostem slogu, ima granitna vrata s po\xc5\xa1evnimi podboji in ravno preklado ter granitni korni lok. Konzole na vsakem zatrepu so nosile tramove za streho. Vzhodno od cerkve sta dva kri\xc5\xbea, en okre\xc5\xa1en s prepletenim vzorcem. Na drugi strani reke Poulanass blizu Reeferta so ostanki druge majhne cerkve.\n_START_SECTION_\nCelica svetega Kevina\n_START_PARAGRAPH_\nKamnita stavba je bila zgrajena na skalnatem grebenu nad jezerom, njen premer je 3,6 metra, debelina zidov 0,9 metra in z vrati na vzhodni strani. Do danes so ohranjeni le temelji in mogo\xc4\x8de je, da je imela celica kamnito streho, podobno kot ko\xc4\x8de \xc4\x8debelnjaki na Velikem Skelligu v grofiji Kerry.\n_START_SECTION_\nCaher\n_START_PARAGRAPH_\nJe kro\xc5\xbeen prostor iz kamnitih zidov na ravni povr\xc5\xa1ini med obema jezeroma s premerom 20 metrov in neznanega datuma. V bli\xc5\xbeini je ve\xc4\x8d kri\xc5\xbeev, ki so se o\xc4\x8ditno uporabljali kot postaje na romarski poti.\n_START_SECTION_\nTemple-na-Skellig\n_START_PARAGRAPH_\nTa majhna pravokotna cerkev na ju\xc5\xbeni obali zgornjega jezera je dostopna le z ladjo in po stopni\xc5\xa1\xc4\x8du iz pristana. Zahodno od cerkve je dvignjena plo\xc5\xa1\xc4\x8dad z zaprtimi prostori s kamnitimi zidovi, kjer so verjetno stala bivali\xc5\xa1\xc4\x8da. Cerkev, delno obnovljena v 12. stoletju, ima granitni prehod z nagnjenimi podboji. Na vzhodnem zatrepu je vpisan latinski kri\xc5\xbe skupaj z ve\xc4\x8d preprostimi grobimi plo\xc5\xa1\xc4\x8dami in tremi majhnimi kri\xc5\xbei.\n_START_SECTION_\nKevinova postelja\n_START_PARAGRAPH_\nKevinova postelja je jama v steni okoli 8 metrov nad nivojem zgornjega jezera, kamor se je domnevno umaknil sveti Kevin in pozneje sveti Laurence O\'Toole. Delno je obdelana in sega v globino skale 2 metra.\n_START_SECTION_\nGeografija\n_START_PARAGRAPH_\nDolino je v zadnji ledeni dobi oblikoval ledenik, ki je zapustil moreno prek ustja doline. Reka Poulanass, ki te\xc4\x8de v ju\xc5\xbeni smeri po dolini, je ustvarila delto, iz katere so se s\xc4\x8dasoma razvila jezera .\n_START_SECTION_\nRastlinstvo in naravni viri\n_START_PARAGRAPH_\nGlendalough je obdan s polnaravnim hrastovim gozdom. Veliko je bilo prej obsekano (sekano do tal v rednih presledkih) za pridobivanje lesa, oglja in lubja. Spomladi so tla prekrita z zvon\xc4\x8dico Hyacinthoides non-scripta, zaj\xc4\x8djo deteljico (Oxalis) in podlesno vetrnico. Druge pogoste rastline so bekica (Luzula), orlova praprot, praprot Polypodiaceae in razli\xc4\x8dne vrste mahov. Podrast je ve\xc4\x8dinoma navadna bodika (Ilex aquifolium), navadna leska (Corylus avellana) in jerebika._NEWLINE_Na zahodnem koncu zgornjega jezera le\xc5\xbeijo ru\xc5\xa1evine zapu\xc5\xa1\xc4\x8dene rudarske vasice, ki je dostopna le pe\xc5\xa1. Svinec so pridobivali od leta 1850 do leta 1957, vendar so bili rudniki v dolini Glendalough manj\xc5\xa1i in manj pomembni od tistih okoli doline Glendasan, od katerih jih lo\xc4\x8duje gora Camaderry. Leta 1859 sta bila rudnika Glendasan in Glendalough med seboj povezana z vrsto rovov, ki so zdaj poplavljeni. Tako so la\xc5\xbeje prena\xc5\xa1ali rudo iz Glendalougha v predelavo.\n_START_SECTION_\nDivje \xc5\xbeivali\n_START_PARAGRAPH_\nGlendalough je dober kraj za iskanje nekaterih najnovej\xc5\xa1ih irskih vrst za razmno\xc5\xbeevanje, kot so na primer veliki \xc5\xbeagar (Common merganser) in veliki detel (Dendrocopos major) in nekatere redke, kot so pogorel\xc4\x8dek (Phoenicurus phoenicurus) in grmov\xc5\xa1\xc4\x8dica. Prav tako se lahko vidi sokola selca, povodnega kosa, navadna kukavico, \xc5\xa1ojo in kanjo.'